NORAKSTS

|  |  |
| --- | --- |
| 26.09.2019. | Nr.12/4 |

**KONKURSA „APBŪVES TIESĪBAS PIEŠĶIRŠANA ZEMES GABALA DAĻĀ GAROZAS IELĀ 72, JELGAVĀ” IZSLUDINĀŠANA**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, J.Strods, I.Jakovels, S.Stoļarovs, L.Zīverts, G.Kurlovičs, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 14.panta pirmās daļas 2.punktu, Civillikuma 1129.2pantu, Publiskas personas finanšu līdzekļu un mantas izšķērdēšanas novēršanas likuma 6.5 pantu, Jelgavas pilsētas attīstības programmas 2014.-2020.gadam Investīciju plānā iekļauto 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” projekta ideju “Tehniskās infrastruktūras sakārtošana uzņēmējdarbības attīstībai degradētā teritorijā, 1.kārta”,

**JELGAVAS PILSĒTAS DOME NOLEMJ:**

1. Izsludināt konkursu „Apbūves tiesības piešķiršana zemes gabala daļā Garozas ielā 72, Jelgavā” nosakot, ka:
   1. uz zemes gabala Garozas ielā 72, Jelgavā (kadastra apzīmējums 0900 015 0223, platība 4,62ha) daļas aptuveni 2,6ha platībā (turpmāk – Zemes gabals), kura tiks precizēta pēc uzmērīšanas dabā, jāizbūvē rūpnieciskās ražošanas ēkas un noliktavas (turpmāk – Objekts);
   2. Objekta būvniecība jāuzsāk ne vēlāk kā 12 mēnešu laikā no līguma par apbūves tiesības piešķiršanu noslēgšanas dienas;
   3. Objekts jānodod ekspluatācijā līdz 2022.gada 30.decembrim;
   4. apbūves tiesība tiek piešķirta uz 30 gadiem no līguma par apbūves tiesības piešķiršanu noslēgšanas dienas;
   5. apbūves tiesību nedrīkst atsavināt, kā arī apgrūtināt ar lietu tiesībām.
2. Noteikt vienreizēju maksu par apbūves tiesības piešķiršanu 1,5% no Zemes gabala kadastrālās vērtības.
3. Noteikt maksu par zemes lietošanu 1,5% no Zemes gabala kadastrālās vērtības gadā.
4. Apstiprināt konkursa nolikuma projektu (pielikumā).
5. Pašvaldības izpilddirektoram veikt visas ar konkursa norises īstenošanu nepieciešamās darbības.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 26.septembrī